gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6157, del 02-12-2009 (2009/12533)

Notificació de la interlocutòria de 24 de juliol de 2009 dictada en el judici d'adopció 721/2009.
-------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12573


Data del document
:   21-10-2009

Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la interlocutòria de 24 de juliol de 2009 dictada en el judici d'adopció 721/2009. [2009/12794]  
Adopció 000721/2009   
Demandant: Conselleria de Benestar Social.   
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte, faig saber:  
Que en les actuacions d'adopció, seguides amb el número 000721/2009, a instàncies de la Conselleria de Benestar Social, en les quals en data 24 de juliol de 2009, ha dictat la interlocutòria, que té la part dispositiva següent:   
«S'acorda l'adopció de la menor nascuda el dia 9 de febrer de 2009 per les persones seleccionades.   
Contra esta resolució es pot interposar un recurs d'apel·lació dins del termini de cinc dies des que es notifique».   
I perquè valga de notificació en la forma oportuna a la progenitora-mare biològica Cesarea Nicoleta Stroescu, en parador ignorat, expedisc i firme este edicte.  
València, 21 d'octubre de 2009.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 6001, del 27-04-2009 (2009/4535)

Correcció d'errades de la informació pública de l'actualització de tarifes de subministrament d'aigua potable i clavegueram de Bolbaite.
----------------------------------------------------------------------------------------------------------------------------------------

### Dades del document

Número de DOGV
:   6001

Data del DOGV
:   27-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4535


Data del document
:   15-04-2009

Organisme emissor
:   Empresa General Valenciana del Agua, SA (Egevasa)

Tipus de document
:   Correcció d'errades

Correcció d'errades

Correcció d'errades de la informació pública de l'actualització de tarifes de subministrament d'aigua potable i clavegueram de Bolbaite. [2009/4535]  
S'ha observat una errada en la publicació de l'anunci esmentat (DOCV múm. 6000, de 24.04.2009, que consisteix a l'omissió de la part final de l'anunci que es publica complet tot seguit:  
S'informa per a general coneixement que d'acord al contracte de concessió de l'explotació del servici d'aigua potable i clavegueram a Bolbaite, de data 20 de novembre de 2007, i a l'article 32 del plec de clàusules administratives particulars que forma part del mateix contracte, la tarifa a aplicar l'any 2009 és la següent:  
  
  
  
Sobre les presents tarifes s'aplicarà IVA d'acord amb el que establix la Llei 37/1992, de 28 de desembre.  
Cosa que és fa pública per a general coneixement.  
València, 15 d'abril de 2009.- El director gerent: Isidoro Solera.
Diari Oficial de la Generalitat Valenciana


Sumari del DOGV 6018, del 21-05-2009 (2009/5455)

Informació pública de la sol·licitud d'autorització de pròrroga de vigència de les concessions mineres Algezares núm. 2276, Algezares I núm. 2574, Santa Lucia núm. 2278 y Romani núm. 2272, en el terme municipal de Segorbe.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6018

Data del DOGV
:   21-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5455


Data del document
:   27-01-2009

Organisme emissor
:   Conselleria d'Indústria, Comerç i Innovació

Tipus de document
:   Informació Pública

Informació pública de la sol·licitud d'autorització de pròrroga de vigència de les concessions mineres Algezares núm. 2276, Algezares I núm. 2574, Santa Lucia núm. 2278 y Romani núm. 2272, en el terme municipal de Segorbe. [2009/5455]  
Saint Gobain Placo Ibérica, SA ha sol·licitat autorització de pròrroga de vigència de les concessions mineres Algezares núm. 2.276, Algezares I núm. 2.574, Santa Lucía núm. 2.278 i Romaní núm. 2.272, situades al terme municipal de Segorbe (Castelló). Expedient: MIEXCD/2008/2/12.  
Cosa que es fa pública per complir el que s'ha establit en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1.412 de 30.10.1990), a fi que les persones que es consideren afectades d'alguna manera per l'activitat de què es tracta, puguen formular per escrit, durant el termini de 30 dies a partir de l'endemà de la present publicació, les observacions pertinents al Servei Territorial d'Indústria i Innovació de Castelló, c/ Cavallers, núm. 8, de dilluns a divendres, de 9.00 a 14.00 hores.  
Castelló de la Plana, 27 de gener de 2009.- El cap del Servei Territorial: Juan E. Ramos Barceló.
Diari Oficial de la Generalitat Valenciana


Sumari del DOGV 5953, del 12-02-2009 (2009/1233)

Informació pública de la convocatòria per a la provisió d'una butaca d'acadèmic de número.
------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1233


Data del document
:   26-11-2008

Organisme emissor
:   Reial Acadèmia de Medicina de la Comunitat Valenciana

Tipus de document
:   Anunci

Informació pública de la convocatòria per a la provisió d'una butaca d'acadèmic de número. [2009/1233]  
Mitjançant l'acord d'esta Reial Acadèmia, en la sessió ordinària feta el dia 4 de novembre de 2008, es convoca la provisió d'una butaca d'acadèmic de número adscrita a la secció VI, que correspon a l'especialitat de Psiquiatria. Està reservada a doctors en Medicina i Cirurgia amb residència en qualsevol lloc de la Comunitat Valenciana.  
Segons el que es disposa en l'article 12 del reglament de la corporació, els aspirants hauran de complir les següents condicions:  
Primera: ser espanyol.  
Segona: estar en possessió del grau de doctor.  
Tercera: tindre com a mínim 10 anys d'exercici professional.  
Quarta: haver-se distingit amb publicacions originals d'importància i sobre temes que corresponguen a la vacant a la qual aspiren, o tindre una pràctica de reconegut prestigi.  
Les propostes hauran d'estar firmades per tres acadèmics de número, i també la llista de mèrits i de publicacions de les persones interessades i un exemplar de les més destacades.  
Caldrà acreditar amb un certificat acadèmic ser doctor, exceptuats els catedràtics d'universitat que puguen ser proposats.   
En cap cas s'admetran sol·licituds directes. Els impresos que han de presentar-se a la secretaria de la corporació acadèmica es troben a disposició dels acadèmics de número a la secretaria de la corporació.  
El termini de presentació de les propostes serà de 30 dies a partir del sendemà de la publicació d'esta convocatòria en el Diari Oficial de la Comunitat Valenciana.  
València, 26 de novembre de 2008.- El president: Benjamín Narbona Arnau.
Diari Oficial de la Generalitat Valenciana


Sumari del DOGV 6117, del 06-10-2009 (2009/11189)

Adjudicació definitiva número 394/2009. Servici de bugaderia, higienització i desinfecció de la roba del Departament de Salut de Castelló.
------------------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/11759


Data del document
:   24-09-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número 394/2009. Servici de bugaderia, higienització i desinfecció de la roba del Departament de Salut de Castelló. [2009/11157]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut de Castelló. Hospital General de Castelló. avinguda de Benicàssim, s/n, 12024 - Castelló de la Plana. Telèfon 039 18 37 88, fax 964 72 63 19.  
c) Número d'expedient: 394/2009.  
2. Objecte del contracte  
a) Tipus de contracte: contracte de gestió de servici pùblic.  
b) Descripció de l'objecte: servici de bugaderia, higienització i desinfecció de la roba de l'Hospital General de Castelló i Centres d'Atenció Primària del Departament de Salut de Castelló.  
c) Lots: 2 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6055 de 13 de juliol de 2009.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: un milió set-cents setanta-nou mil euros (1.779.000 €) IVA exclòs; dos milions seixanta-tres mil sis-cents quaranta euros (2.063.640 €) IVA inclòs.  
5. Adjudicació definitiva  
a) Data: 14 de setembre de 2009.  
b) Contractista: Lavandería Hotelera del Mediterráneo, SA.  
c) Nacionalitat: espanyola.  
d) Import d'adjudicació: un milió set-cents setanta-nou mil euros (1.779.000 €) IVA exclòs; dos milions seixanta-tres mil sis-cents quaranta euros (2.063.640 €) IVA inclòs.   
València, 24 de setembre de 2009.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 5929, del 09-01-2009 (2008/14354)

Assumpte civil 001203/2006. Notificació de la sentència a Josefa Palao Puche.
-----------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14646


Data del document
:   11-07-2008

Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Descriptors 

:   * sistema judicial

Assumpte civil 001203/2006. Notificació de la sentència a Josefa Palao Puche. [2008/14916]  
Judici: judici ordinari 001203/2006.  
Part demandant: Comunitat de Propietaris Acuario II, 2a escala.  
Part demandada: Josefa Palao Puche.  
Sobre: ordinaris.  
Ana María Lacalle Espallardo, secretària del Jutjat de Primera Instància número 3 de Torrevieja (Alacant), faig saber:  
Que en el procés ordinari seguit en este Jutjat amb el número 1203/06 a instàncies de la Comunitat de Propietaris Acuario II, 2a escala, contra Josefa Palao Puche, s'ha dictat amb data 30 de gener de 2008 la sentència que té la part dispositiva, literalment, com es diu:  
«Dispositiva  
Amb l'estimació substancial de la demanda interposada per la Comunitat de Propietaris Acuario II, escala 2a, representada pel procurador dels tribunals Vicente Giménez Viudes, contra Josefa Palao Puche, en situació de rebel·lia processal, condemne el demandat a pagar cinc mil nou-cents catorze euros i trenta-cinc cèntims (5.914,35 euros), interessos legals i costes.  
Contra esta resolució es pot interposar un recurs d'apel·lació per a l'Audiència Provincial d'Alacant, que cal prepar per escrit davant d'este Jutjat, en el termini de cinc dies, on s'esmente la resolució impugnada i la voluntat d'interposar-hi un recurs, amb la indicació dels pronunciaments que s'impugnen.  
Esta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. La sentència anterior va ser llegida i publicada pel magistrat jutge que la va dictar, mentre celebrava audiència pública el mateix dia de la data; jo, el secretari judicial, en done fe».  
I en compliment del que estableix l'article 497.2 de la Llei d'Enjudiciament Civil (LEC), perquè valga de notificació a Josefa Palao Puche, en parador ignorat, i sol·licitant que ens siga remesa una còpia de l'ofici esmentat, estenc esta cèdula  
Torrevieja, 11 de juliol de 2008.- La secretària judicial: Ana María Lacalle Espallardo.
Diari Oficial de la Generalitat Valenciana


Sumari del DOGV 5954, del 13-02-2009 (2009/1276)

Assumpte civil 000179/2008. Notificació de la sentència a Patricia Fanucci Veiga.
---------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1276


Data del document
:   15-01-2009

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000179/2008. Notificació de la sentència a Patricia Fanucci Veiga. [2009/1276]  
Judici ordinari 000179/2008  
Part demandant: Productos Cosméticos  
Part demandada: Patricia Fanucci Veiga  
Sobre: reclamació de quantitat  
En el judici a què es fa referència s'ha dictat la sentència que té l'encapçalament i la dispositiva que, literalment, diuen així:  
«Sentència número 5/2009  
Dénia, 15 de gener de 2009   
Ángeles Pérez Botella, magistrada jutgessa substituta del Jutjat de Primera Instància i Instrucció número 6 de Dénia i partit, ha vist el judici ordinari 179/2008 entaulat per la mercantil Productos Cosméticos, SL, assistida pel lletrat Alejandro de Euguren Santisteban i representada per la procuradora Isabel Daviu Frasquet, contra Patricia Fanucci Veiga, en rebel·lia i sense assistència ni representació processal, és procedent dictar la present sentència sobre la base dels següents:  
/.../  
Dispositiva  
Que estime íntegrament la demanda interposada per l'actora, i condemne Patricia Fanucci Veiga a pagar a la mercantil Productos Cosméticos, SL, la quantitat de 5.716,37 euros més els interessos legals comptadors des de la data de la interposició de la demanda fins al seu pagament complet. Es fa expressa imposició del pagament de les costes processals al demandat.  
Notifiqueu a les parts la present resolució, i feu-los saber que no es ferma, i que contra esta resolució es pot interposar la interposició del recurs d'apel·lació que cal preparar davant este Jutjat en el termini de cinc dies.  
Lliureu una testimoniança de la present sentència i uniu-la a les presents actuacions. L'original quedarà al llibre de sentències d'este Jutjat.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació a Patricia Fanucci Veiga.  
Dénia, 15 de gener de 2009.- El secretària judicial: Lino López Gisbert.
Diari Oficial de la Generalitat Valenciana


Sumari del DOGV 6165, del 15-12-2009 (2009/13782)

RESOLUCIÓ de 23 d'octubre de 2009, de la Universitat Politècnica de València, per la qual nomena professor titular d'universitat Gaspar Muñoz Cosme.
----------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/13764


Data del document
:   23-10-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 23 d'octubre de 2009, de la Universitat Politècnica de València, per la qual nomena professor titular d'universitat Gaspar Muñoz Cosme. [2009/13641]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 7 de juliol de 2009, d'aquesta Universitat, número 50/09 (plaça codi 4805) (BOE de 22 de juliol de 2009), i presentada per l'interessat la documentació a què fa referència el punt onzé de l'esmentada convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenvolupen, ha resolt:  
Nomenar Gaspar Muñoz Cosme, amb el document nacional d'identitat número 67675361H, professor titular d'universitat de la Universitat Politècnica de València, de l'àrea de coneixement Composició Arquitectònica, adscrita al Departament de Composició Arquitectònica.   
Contra la present resolució que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que estimen convenient segons dret.  
València, 23 d'octubre de 2009.- El rector: Juan Juliá Igual.
Diari Oficial de la Generalitat Valenciana


Sumari del DOGV 6169, del 21-12-2009 (2009/14967)

DECRET 228/2009, de 18 de desembre, del Consell, pel qual nomena sotssecretari de la Conselleria d'Educació Mariano Vivancos Comes.
-----------------------------------------------------------------------------------------------------------------------------------

### Dades del document

Número de DOGV
:   6169

Data del DOGV
:   21-12-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/14008


Data del document
:   18-12-2009

Organisme emissor
:   Conselleria d'Educació

Tipus de document
:   Decret

Descriptors 

:   * Conselleria Educació

DECRET 228/2009, de 18 de desembre, del Consell, pel qual nomena sotssecretari de la Conselleria d'Educació Mariano Vivancos Comes. [2009/14751]  
En virtut del que disposen els articles 17.a, 28.b i 33.2 de la Llei del Consell, i a proposta del conseller d'Educació, el Consell, en la reunió del dia 18 de desembre de 2009, acorda nomenar sotssecretari de la Conselleria d'Educació Mariano Vivancos Comes.  
Aquest decret tindrà efectes des del dia que s'aprove.  
València, 18 de desembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN
Diari Oficial de la Generalitat Valenciana


Sumari del DOGV 6079, del 14-08-2009 (2009/9228)

Informació pública del Pla de participació pública de l'estudi d'integració paisatgística del projecte 11-A-2052(2) Variant de la carretera CV-70. Alcoi-Benidorm. Alacant.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9228


Data del document
:   28-07-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública del Pla de participació pública de l'estudi d'integració paisatgística del projecte 11-A-2052(2) Variant de la carretera CV-70. Alcoi-Benidorm. Alacant. [2009/9228]  
La Conselleria d'Infraestructures i Transport ha promogut la redacció de l'estudi d'integració paisatgística del projecte: 11-A-2052(2) Variant de la carretera CV-70. Alcoi-Benidorm. Alacant.  
De l'aplicació de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, així com del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana es desprén que per a este tipus d'infraestructures és necessari elaborar un estudi d'integració paisatgística, el qual incorporarà un pla de participació pública, per la qual cosa cal portar a terme l'exposició de les línies bàsiques del pla de participació pública i efectuar les consultes públiques corresponents.  
Per tot això, la Conselleria d'Infraestructures i Transport acorda:  
Exposar al públic la proposta del pla de participació pública i efectuar la consulta pública corresponent, a l'efecte de definir els objectius de qualitat paisatgística i la resta de consideracions que s'hauran de tindre en compte per a elaborar el pla esmentat, el qual haurà de formar part de l'estudi d'integració paisatgística que acompanyarà el projecte.  
Per la qual cosa es fa públic per a coneixement general, a l'efecte que durant el termini de 30 dies naturals, des de la publicació d'este anunci en el DOCV, qualsevol interessat puga consultar el pla de participació pública i puga formular les observacions i opinions que, en matèria de paisatge, considere convenient i completar l'enquesta formulada en el pla esmentat.  
El pla de participació pública podrà consultar-se en la pàgina web www.cit.gva.es.   
La presentació d'observacions i la manifestació d'opinions es podrà efectuar per mitjà de l'emplenament i la tramesa d'esta enquesta a través de la pàgina web.  
València, 28 de juliol de 2009.- El director general d'Obres Públiques: Ismael Ferrer Domingo.
Diari Oficial de la Generalitat Valenciana


Sumari del DOGV 6097, del 08-09-2009 (2009/9829)

Informació pública de la modificació dels estatuts de l'organització empresarial denominada: Federació d'Empreses Innovadores Turístiques Província de Castelló.
----------------------------------------------------------------------------------------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9829


Data del document
:   15-05-2009

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública de la modificació dels estatuts de l'organització empresarial denominada: Federació d'Empreses Innovadores Turístiques Província de Castelló. [2009/9829]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositat en esta oficina, adscrita a la Direcció General de Treball, Cooperativisme i Economia Social, de la Conselleria d'Economia, Hisenda i Ocupació, el nou text dels estatuts de l'organització empresarial denominada: Federació d'Empreses Innovadores Turístiques Província de Castelló, segons el que es va acordar en l'Assemblea General Extraordinària realitzada el dia 4 de maig de 2009.  
La modificació afecta els articles 3, 14 i 17 incloent-hi l'ampliació de l'àmbit territorial que passa a ser el de la Comunitat Valenciana.   
L'acta consta firmada pel secretari, Francisco Pedro Sanz Segarra, amb el vistiplau del president, Eduardo Ferreres Castell.  
València, 15 de maig de 2009.- L'encarregada de l'Oficina de dipòsit d'estatuts d'associacions professionals, organitzacions empresarials i sindicats de treballadors i funcionaris: Mª Soledad Sánchez-Tarazaga Marcelino.